Let 3

Let 3 (kroatisk for flyvning 3) er et rockeband fra Rijeka i Kroatia, etablert i 1987. Bandets frontfigurer er Damir «Mrle» Martinović og Zoran «Prlja» Prodanović. Bandet er populære i Kroatia og i flere andre av de tidligere jugoslaviske landene. Populariteten skyldes i stor grad av bandets rockestil og deres sjokkerende og provokative opptredener, som ofte innebærer mye nakenhet. Bandet vant i februar 2023 den kroatiske sangkonkurransen Dora og representerte Kroatia i Eurovision Song Contest 2023 med sangen «Mama ŠČ!».

Bakgrunn 
Bandet har røtter tilbake til slutten av 1970-årene da rockemusikerne Damir Martinović (Mrle) og Zoran Prodanović (Prlja) spilte i hver sitt rockeband. I februar 1986 slo de seg sammen og dannet gruppen Let 2, før de tidlig året etter etablerte etterfølgeren Let 3 og ga ut EP-en Rijeka – Pariz –Texas.

Siden i 1987 har bandet endret medlemmer en rekke ganger, og de har gjort seg bemerket med voldsomme opptredener og sjokkerende og provokative tekster og utgivelser. Bandet har skapt overskrifter og debatt i Kroatia og ellers på Balkan med seksualiserte tekster og konsertopptredener der de opptrer nærmest nakne.

I 1997 ga de ut albumet Nečuveno (norsk: opprørende eller uhørt), som ble distribuert som en CD uten innhold.. Tross dette, solgte albumet I 350 eksemplarer. Det neste albumet Jedina (den eneste) fra 2000 ble først utgitt i kun ett eksemplar som bandet nektet å distribuere eller selge. Til slutt besluttet plateselskapet å utgi albumet i en noe endret versjon. Dette gjorde at bandet i protest iscenesatte en falsk henrettelse av seg selv på Ban Jelačić-plassen i Zagreb. Siden har bandet skapt en rekke andre kontroverser og overskrifter.

Den 9. desember 2022 ble Let 3 kunngjort som en av deltakerne i Dora 2023, en musikkonkurranse som kårer Kroatias bidrag til Eurovision Song Contest 2023. De vant finalen lørdag 11. februar 2023 med sangen «Mama ŠČ!» og fikk dermed representere Kroatia i Eurovision Song Contest i Liverpool. Der endte de på 13. plass i finalen.

Besetning 
Let 3 har hatt regelmessige endringer i sin besetning siden etableringen i 1987. Per 2023 består bandet av: 

 Damir Martinović (Mrle) – bass, lydeffekter, vokal
 Zoran Prodanović (Prlja) – vokal
 Ivan Bojčić (Bin) – trommer
 Dražen Baljak (Baljak) – gitar, mandolin
 Matej Zec (Knki) – gitar, støttevokal

Tidligere bandmedlemmer: 
 Branko Kovačić (Husta) – trommer, slagverk
 Kornelije Đuras (Korni) – keyboard, sampling
 Ivan Šarar (Faf) – keyboard, programmering, sampling
 Ivica Dražić (Miki) – gitar, vokal
 Nenad Tubin – drums, vokal
 Igor Perović (Gigi) – gitar
 Zoran Klasić (Klas) – gitar, vokal
 Orijen Modrušan – gitar
 Alen Tibljaš – trommer
 Marko Bradaschia – trommer
 Dean Benzia – trommer
 Siniša Banović – trommer
 Ljubomir Silić – bass
 Raoul Varljen – keyboard

Diskografi

Album 

 1989: Two dogs fuckin'''
 1991: El Desperado 1994: Peace 1996: Živi kurac 1997: Nečuveno 2000: Jedina 2005: Bombardiranje Srbije i Čačka 2008: Živa Pičk 2013: Kurcem do vjere/Thank you lord 2016: Angela Merkel sere (norsk oversettelse: Angela Merkel-pissprat'')

Referanser

Eksterne lenker 
 
 Let 3 blog
 Zlatna Koogla
 BalkanMedia article on Let 3
 RI rock

 
 
 
 

Kroatiske musikere
Band etablert i 1987
Kroatiske musikkgrupper
Deltakere i Eurovision Song Contest 2023